สวัสดีค่ะ อยากปรึกษาเรื่อง ประจำเดือนค่ะ ประจำเดือนมาไปเมื่อวันที่3 เเละหมดไปวันที่ 6ได้มีเพศสัมพันธ์ วันที่7 สวมถุงยาง เเละกินยาคุมฉุกเฉินเพื่อป้องกันอีกรอบ เเต่เมื่อวันที่13 ได้มีเลือดมาอีกจนถึงตอนนี้ค่ะ ไม่มีอาการปวดท้อง เลือดจะเยอะทุกครั้งที่ ปัสสาวะ เเละได้ตรวจการตั้งครรภ์ไป วันที่14 ขึ้น1 ขีดค่ะ เป็นเเบบนี้หมายความว่าอะไรคะ เเล้วจะเป็นโรคอะไรมั้ยคะ
สวัสดีค่ะ Nantanaporn Phungkasemการมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2% จริงๆแล้วไม่มีความจำเป็นต้องใช้ยาคุมฉุกเฉินตามไปอีก แต่หากใช้ไปแล้ว ก็ต้องสังเกตอาการโดยหลังจากใช้ยา อาจมีเลือดออกผิดปกติทางช่องคลอดได้ภายในประมาณ 1-2 สัปดาห์และอาจทำให้ประจำเดือนมาคลาดเคลื่อนไปได้ แต่ไม่ควรเกิน 35 วันนับจากรอบก่อนจากที่กล่าวมา การมีเลือดออกอาจเกิดจากยา แต่ไม่ควรเยอะ หรือติดต่อกันนานๆเกิน 7 วัน ถ้าเลือดยังเยอะอยู่ตลอด ควรไปพบแพทย์เพื่อตรวจหาสาเหตุที่แน่ชัดเช่นอาจมีความผิดปกติของมดลูก รังไข่ หรือเป็นภาวะแทรกซ้อนของการตั้งครรภ์แต่จากที่กล่าวมาที่มีการป้องกันก็คิดถึงได้น้อย และอาจยืนยันการตั้งครรภ์เองดูก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ระหว่างนี้ให้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง